ai4bharat/Pralekha huggingface dataset:
پنچایتی راج کی وزارت
اسمارٹ گاؤں کی تعمیر
پنچایتی راج کے وزیر مملکت جناب کپل موریشور پاٹل نے آج لوک سبھا میں ایک تحریری جواب میں یہ معلومات دی ہے کہ ڈیجیٹل انڈیا پروگرام کے تحت پنچایتی راج اداروں کے کام کاج کو تبدیل کرنے ، انہیں زیادہ شفاف ، مؤثر اور جواب دہ بنانے کے مقصد سے وزارت ای-پنچایت مشن موڈ پروجیکٹکو لاگو کررہی ہے۔ وزارت نے 24اپریل 2020 کو ای –پنچایت ایم ایم پی کے تحت پنچایتی راج اداروں کے لئے کام پر مبنی حساب کتاب ، ایپلی کیشن، ای-گرام سوراج لانچ کیا ہے۔ یہ ایپلی کیشن پنچایت ، کام کاج کے تمام پہلوؤں کو شامل کرتا ہے۔ آن لائن ادائیگی سمیت سنگل ڈیجیٹل پلیٹ فارم ، بجٹ ، اکاؤنٹنگ، نگرانی، املاک نظم وغیرہ ۔ اس کے علاوہ کھاتوں کے رکھ رکھاؤ میں شفافیت اور جواب دہی بڑھانے کی غرض سے پنچایتی راج اداروں کے بہتر مالی نظم کو یقینی بنانے کے لئے وزارت نے ای-گرام سوراج کو پی ایف ایم ایس کے ساتھ مربوط کیا ہے۔ اس انضمام سے پنچایتیں اپنے وینڈروں کو ادائیگی آن لائن ٹرانسفر کے ذریعے کرسکتی ہیں۔
اب تک ریاستوں ؍مرکز کے زیر انتظام خطوں کی 2.55لاکھ گرام پنچایتوں نے 23-2022کے لئے اپنی گرام پنچایت ترقیاتی منصوبوں کو تیار اور ای –گرام سوراج پر اَپ لوڈ کیا ہے۔اس کے علاوہ 23-2022 کے دوران 15ویں مالیاتی کمیشن کے تحت 2.24لاکھ سے زیادہ گرام پنچایتوں نے آن لائن لین دین کیا ہے۔ مالیاتی سال 23-2022 کے لئے ریاست وار تفصیل  اس طرح ہے:
|
|
نمبرشمار
|
|
ریاست کا نام
|
|
پنچایتوں کی تعداد
|
|
پنچایتوں نے ترقیاتی منصوبہ اَپ لوڈ کیا
|
|
آن لائن ادائیگی کرنے والی ریاستیں
|
|
1
|
|
آندھرا پردیش
|
|
13371
|
|
13323
|
|
2
|
|
2
|
|
اروناچل پردیش
|
|
2114
|
|
1960
|
|
1097
|
|
3
|
|
آسام
|
|
2663
|
|
2196
|
|
2180
|
|
4
|
|
بہار
|
|
8176
|
|
8066
|
|
7907
|
|
5
|
|
چھتیس گڑھ
|
|
11659
|
|
11650
|
|
11531
|
|
6
|
|
گوا
|
|
191
|
|
191
|
|
79
|
|
7
|
|
گجرات
|
|
14400
|
|
14176
|
|
13270
|
|
8
|
|
ہریانہ
|
|
6230
|
|
6225
|
|
3551
|
|
9
|
|
ہماچل پردیش
|
|
3615
|
|
3600
|
|
3552
|
|
10
|
|
جھارکھنڈ
|
|
4345
|
|
4325
|
|
4336
|
|
11
|
|
کرناٹک
|
|
5958
|
|
5862
|
|
5938
|
|
12
|
|
کیرالہ
|
|
941
|
|
941
|
|
940
|
|
13
|
|
مدھیہ پردیش
|
|
23032
|
|
22928
|
|
21364
|
|
14
|
|
مہاراشٹر
|
|
27896
|
|
27807
|
|
25909
|
|
15
|
|
منی پور
|
|
3812
|
|
758
|
|
160
|
|
16
|
|
میگھالیہ
|
|
6760
|
|
0
|
|
0
|
|
17
|
|
میزورم
|
|
834
|
|
763
|
|
764
|
|
18
|
|
ناگالینڈ
|
|
1293
|
|
0
|
|
0
|
|
19
|
|
اُڈیشہ
|
|
6798
|
|
6775
|
|
6760
|
|
20
|
|
پنجاب
|
|
13241
|
|
13220
|
|
9560
|
|
21
|
|
راجستھان
|
|
11342
|
|
11300
|
|
11241
|
|
22
|
|
سکم
|
|
198
|
|
180
|
|
174
|
|
23
|
|
تمل ناڈو
|
|
12525
|
|
12158
|
|
11678
|
|
24
|
|
تلنگانہ
|
|
12769
|
|
12757
|
|
12433
|
|
25
|
|
تریپورہ
|
|
1178
|
|
1176
|
|
1149
|
|
26
|
|
اتراکھنڈ
|
|
7812
|
|
7782
|
|
7682
|
|
27
|
|
اترپردیش
|
|
58842
|
|
58064
|
|
58135
|
|
28
|
|
مغربی ب نگال
|
|
3340
|
|
3188
|
|
3222
|
|
میزان
|
|
265335
|
|
251371
|
|
224614
شمال مشرقی ریاستوں کی ترقی کی وزارت
شمال مشرقی ریاستوں میں بنیادی ڈھانچے کی ترقی
نئی دہلی ،06؍فروری: شمال مشرقی ریاستوں کی ترقی کے مرکزی وزیر مملکت، وزیر اعظم کے دفتر میں وزیر مملکت اور عملے، عوامی شکایات، پنشن، ایٹمی توانائی اور خلاء کے وزیر مملکت ڈاکٹر جتندر سنگھ نے آج راجیہ سبھا میں ایک سوال کے تحریر جواب میں بتا یا کہ 15-2014ء کے بعد سے اب تک کی تاریخ تک شمال مشرقی خطے کی ترقی کی وزارت اور این ای سی نے شمال مشرقی ریاستوں کی ترقی کے لئے مختلف اسکیموں کے تحت 8640.08 کروڑ روپے کی لاگت کے 549 پروجیکٹوں کو منظوری دی ہے۔ اس مدت کے دوران 667 پروجیکٹوں کو مکمل کرلیا گیا ہے، جن میں 32 ایسے پروجیکٹ بھی شامل ہیں، جنہیں اسی مدت کے دوران منظوری دی گئی ہے۔
کامرس اور صنعت کی وزارتہ
پیوش گوئل نے غیرملکی مشنوں سے کہا، سودے میں برابری کے حقوق و رعایات قائم رہیں تو ہندوستان خواہش مند ملکوں کے ساتھ باہم مفید تعاون کے لئے تیار ہے
ہندوستان کے وزیر اعظم کے ذریعے ادا کیا گیا مشکل اور معقول رول کووڈ بحران کے خلاف سب سے عمدہ ترغیب ہے اور اسے ملک کے ساتھ ساتھ پوری دنیا میں بھی سراہا گیا ہے
اگر کسی بھی ملک کو ہندوستان سے دوا کی شکل میں کسی بھی تعاون کی ضرورت ہے تو ہم اسے مکمل کرنے کی کوشش کریں گے
نئی دہلی، یکم مئی 2020 ۔ صنعت و تجارت کے وزیر جناب پیوش گوئل نے کہا ہے کہ اگر سودے میں برابری کے حقوق و رعایات قائم رہیں تو ہندوستان خواہش مند ملکوں کے ساتھ باہم مفید تعاون کے لئے تیار ہے۔ ویڈیو کانفرنس کے ذریعے نئی دہلی میں غیرملکی مشنوں کے ساتھ گفتگو کرتے ہوئے گوئل نے ان خواہش مند ملکوں کا خیرمقدم کیا جو ہندوستان کے ساتھ کاروبار کرنے کا منصوبہ بنارہے ہیں۔ انھوں نے کہا کہ ہندوستان کسی بھی کثیر فریقی معاہدے پر دستخط کرتے وقت غیرجانب داری اور برابری کے حقوق و رعایات کو سب سے زیادہ اہمیت دیتا ہے، اسی وجہ سے ہندوستان نے علاقائی اقتصادی وسیع ترشراکت داری  میں حصہ نہیں لیا۔ انھوں نے صلاح دی کہ دو فریقی یا کثیر فریقی معاہدوں کے لئے لائحۂ عمل کا خاکہ بنانے کے لئے ڈیجیٹل طریقے پر جڑنے کا یہ سب سے اچھا موقع ہے۔
جناب گوئل نے دیگر ملکوں سے کورونا وائرس کی وبا کے پھیلاؤ کے خلاف تعاون پر مبنی کوشش کرنے کی اپیل کی۔ انھوں نے کہا کہ حکومت فی الحال ہندوستان میں مقیم غیرملکی شہریوں کے تحفظ اور ان کی بھلائی کو یقینی بنارہی ہے۔ جناب گوئل نے 9 منٹ تک گھر کی ساری بتیاں بجھانے میں حصہ لینے کے لئے ان کا شکریہ ادا کیا، جیسا کہ وزیر اعظم نے 5 اپریل کو اپیل کی تھی۔
جناب گوئل نے کہا کہ حالیہ جائزوں اور مطالعات نے یہ ثابت کردیا ہے کہ بحران کے دوران ہندوستان کے وزیر اعظم کے ذریعے ادا کیا گیا مشکل اور معقول رول کووڈ کے بحران کے خلاف سب سے اچھی ترغیب ہے اور اسے ملک کے ساتھ ساتھ دنیا بھر میں بھی پسند کیا گیا ہے۔ دواؤں کی درآمدات کے لئے صدر ٹرمپ سمیت متعدد عالمی رہنماؤں کے ذریعے ہندوستان کو مبارک باد دینے کا ذکر کرتے ہوئے جناب گوئل نے کہا ہے کہ انڈین فارماسیوٹیکل انڈسٹری نہ صرف ہندوستان بلکہ دنیا کے باقی حصوں کے لئے بھی دواؤں کی پیداوار اور ان کی تقسیم میں اہم رول ادا کررہی ہے۔ یہ یقین ظاہر کرتے ہوئے کہ ہندوستان کووڈ بحران کے بعد کی دنیا میں قائدانہ کردار ادا کرے گا، جناب گوئل نے کہا کہ بھارت یہ یقینی بنارہا ہے کہ کوئی بھی ملک بالخصوص کم ترقی یافتہ ملک ضروری ادویات سے محروم نہ رہے۔ جناب گوئل نے یقین دلایا کہ اگر ہندوستان سے دوا کی شکل میں کسی بھی طرح کی مدد کی ضرورت ہے تو ہم اسے پوری کرنے کی کوشش کریں گے۔ حالانکہ طویل مدت میں ہمیں فارمیسی شعبے کے دیرپا کاروبار کے لئے ایک فوری روڈمیپ بنانا ہوگا۔ وزیر اعظم کے مطابق ایک عالمی شہری کے طور پر یہ ہماری ذمہ داری ہے کہ ضرورت پڑنے پر ہم سبھی کے کام آئیں۔
وزیر موصوف نے کہا کہ وبا کے دوران پردھان منتری آیوشمان بھارت اسکیم کا رول انتہائی اہم ہونے جارہا ہے۔ انھوں نے انفیکشن کے معاملات دوگنی ہونے کی شرح میں قابل ذکر کمی کا خاص طور پر ذکر کرتے ہوئے موجودہ ملک گیر لاک ڈاؤن کی اثرانگیزی کو نمایاں کیا۔ جناب گوئل نے کہا کہ اس بحران کے دوران ملک کی معیشت کو بحران سے نکالنے کے لئے طویل مدتی حکمت عملی بنائی جارہی ہے۔ جناب گوئل نے کہا کہ یہ مستقبل میں تعاون کی خاطر اپنے اپنے ملکوں کے لئے سچے شراکت دار کی پہچان کرنے کا بالکل صحیح وقت ہے۔
سائنس اور ٹیکنالوجی کی وزارت
ہندوستان میں سپرکمپیوٹینگ بنیادی ڈھانچے کی تعمیر اور قیام کو فروغ دینے کے لئے اہم تعلیمی اداروں کے ساتھ 13 اقرار ناموں پر دستخط کئے گئے
سپر کمپوٹینگ، کمپیوٹیشنل، کمپیوٹیشنل بائیولوجی، مولی کیولر، ڈائینامکس، نیشنل سیکورٹی کمپیوٹیشنل کیمسٹری سائبر، فزیکل نظام، بڑے ڈاٹا تجزیے، سرکاری انفارمیشن نظام جیسے کئی اہم شعبوں کی کنجی ہے: پروفیسر آشوتوش
ہندوستان کے متعدد اہم تعلیمی ادارے جلد ہی ملک میں سپرکمپیوٹینگ بنیادی ڈھانچہ قائم کرنے کے لئے دیسی اسمبلنگ اور مینوفیکچرنگ میں حصہ دار بنیں گے اور کم لاگت پر سہولتیں دستیاب کرائیں گے۔
الیکٹرانکس اور انفارمیشن ٹکنالوجی کی وزارت کے تحت سینٹر فار ڈیولپمنٹ آف ایڈوانس کمپیوٹینگ  نے 12اکتوبر 2020 کو منعقدہ ورچوئل تقریب میں اسمبلی کے ساتھ سپرکمپیوٹینگ بنیادی ڈھانچہ قائم کرنے، بھارت میں مینوفیکچرنگ کرنے اور قومی سپرکمپیوٹینک مشن کے اہم عناصر کے لئے ملک کے اہم تعلیمی اور تحقیق وترقی کے ہندوستان کے اداروں کے ساتھ کل 13 سمجھوتوں پر دستخط کیے۔
الیکٹرانکس اور انفارمیشن ٹکنالوجی کے وزیر مملکت جناب سنجے شام راؤ دھوترے نے زور دے کر کہا کہ اہم اداروں کے ساتھ سمجھوتہ یا اقرار ناموں پر دستخط ہونے سے اتم نربھر بھارت کا مستقبل جھلکتا دکھائی دیتا ہے۔ انہوں نے سائنس وٹکنالوجی کے محکمے اور الیکٹرانکس اور انفارمیشن ٹکنالوجی کے محکمے کے ذریعے اور سینٹر فار ڈیولپمنٹ آف ایڈوانس کمپیوٹینگ اور انڈین انسٹی ٹیوٹ آف سائنس بنگلور کے ذریعے شروع کیے گئے نیشنل سپرکمپیوٹینگ مشن میں کی گئی پیش رفت پر اطمینان کا اظہار کیا۔
سائنس وٹکنالوجی کے محکمے کے سکریٹری پروفیسر آشوتوش شرما نے کہا کہ 13 مفاہمت ناموں پر دستخط سے ظاہر ہوتا ہے کہ اس مشن نے رفتار پکڑلی ہے اور یہ کمپیوٹینگ کی سہولت کے لئے ایک بڑی پیش رفت ہے اور گزشتہ 5سال میں اس مشن میں بڑی تبدیلیاں ہوئی ہیں، جہاں ہندوستان میں سپرکمپیوٹرس کی ہارڈویئر اور سافٹ ویئر کے ڈیزائن اور اور فیبری کیشن پر زور دیاگیا ہے۔ انہوں نے مزید کہا کہ یہ دراصل وزیر اعظم کی طرف سے دی ئگی اتم نربھر بھارت کی واضح اپیل کے مطابق ہے۔
انہوں نے مزید کہاکہ سپرکمپیوٹینگ، کمپیوٹیشنل بائیولوجی، مولی کیولر ڈائنامکس، قومی سیکورٹی، کمپیوٹیشنل کیمسٹری، سائبرفزیکل نظام، بڑے ڈیٹا تجزیوں، حکومت کے معلوماتی نظام جیسے کئی شعبوں کی کنجی ہے۔
بہت سے انسٹی ٹیوٹس کے ساتھ 13 اقرار ناموں پر دستخط کے دوران الیکٹرانکس اور انفارمیشن ٹکنالوجی کی وزارت کی اسپیشل سکریٹری محترمہ جیوتی اروڑا اور الیکٹرانکس اور انفارمیشن ٹکنالوجی کی وزارت کے ایڈیشنل سکریٹری راجیندر کمار بھی موجود تھے۔
یہ مشن سائنس اور ٹکنالوجی کے محکمے اور الیکٹرانکس اور انفارمیشن ٹکنالوجی محکمے کے ذریعے ہندوستان کو سپرکمپیوٹینگ میں دنیا کا سربراہ بنانے کے لئے 7 سال کی مدت کے دوران 4500 کروڑ روپے کی لاگت کے ساتھ مشترکہ طور سے نافذ کیاگیا ہے۔
...............................................................
م ن، ح ا، ع ر
U-6343
(Visitor Counter : 109
وزارت اطلاعات ونشریات
ایمب اندورا ریلوے اسٹیشن پر فٹ اوور برج بنانے کا کام جلد ہی شروع ہوگا
مرکزی وزیر جناب انوراگ ٹھاکر کی طرف سے موصول ہونے والی درخواست کے بعد ریلوے نے پل کی تعمیر کا حکم دیا
ریلوے کے مرکزی وزیر نے ایمب اندورا ریلوے اسٹیشن پر فٹ اوور برج بنانے کا حکم جاری کیا ہے۔ یہ فٹ اوور برج اسٹیشن کو جامع مسجد سے جوڑے گا اور ریلوے اسٹیشن سے مسجد تک جانے میں آسانی ہوگی۔ تعمیر کے لیے ٹینڈر جاری کردیا گیا ہے اور زمینی کام جلد ہی شروع ہونے کی امید ہے۔
یہ آرڈر مرکزی وزیر اطلاعات ونشریات جناب انوراگ ٹھاکر کے ذریعے یکم جون 2022 کو ریلوے کے مرکزی وزیر جناب اشونی ویشنو سے فٹ اوور برج بنانے کی درخواست موصول ہونے کے بعد سامنے آیا ہے۔
وزارت دفاع
آئی این ایس وی تارنی 17 ہزار سمندری میل کا فاصلہ طے کرنے کے بعد ہندوستانی ساحل پر لوٹنے کے لیے تیار
ہندوستانی بحریہ، آئی این ایس منڈووی گوا میں واقع انڈین نیوی واٹرمین شپ ٹریننگ سنٹر  میں 23 مئی، 2023 کو ایک فلیگ اِن تقریب میں دو خواتین افسران سمیت آئی این ایس وی تارنی کی چھ رکنی ٹیم کا استقبال کرنے کے لیے تیار ہے۔
آئی این ایس وی تارنی سات مہینے کے 17 ہزار سمندری میل لمبے بین سمندری اور بین بری آبی سفر کو کامیابی سے پورا کرنے کے بعد گھر لوٹ رہی ہے۔
فلیگ اِن تقریب کے دوران اس مہم میں شامل پوری ٹیم، خاص طور پر لیفٹیننٹ کمانڈر روپا اے اور لیفٹیننٹ کمانڈر ڈِلنا کے کی شجاعت، ہمت اور مثالی بہادری کا مظاہرہ کرے گی۔ دیگر شرکاء میں شامل ہیں، اس ٹیم کے گوا سے ریو ڈی جینیریو میں کیپٹن اتل سنہا، لیفٹیننٹ کمانڈر آشوتوش شرما اور لیفٹیننٹ اویرل کیشو اور لوٹنے والے لیگ کریو میں کمانڈر نکھل ہیگڑے، کمانڈر ایم اے ذوالفقار، کمانڈر دویہ پروہت اور کمانڈر اے سی ڈوک۔
لیفٹیننٹ کمانڈر ڈِلنا اور لیفٹیننٹ کمانڈر روپا نے گوا سے کیپٹن ہوتے ہوئے ریو ڈی جینیریو اور وہاں سے گوا تک واپسی کا سفر کیا، جس میں 188 دن کا وقت لگا۔ یہ خواتین کو با اختیار بنانے کے حکومت ہند کے اعلان اور ناری شکتی کی عمدہ مثال ہے۔
جہاز اور کریو کی ٹیم کی شجاعت اور پختہ عزم کی ستائش کرنے کے لیے اس خاص موقع پر مہمان عزیزی کے طور پر خواتین اور ترقیات اطفال کی مرکزی وزیر محترمہ اسمرتی ایرانی موجود رہیں گی۔ گوا کے معزز وزیر اعلیٰ ڈاکٹر پرمود ساونت اس تقریب میں مہمان خصوصی ہوں گے۔ بحریہ کے سربراہ ایڈمرل آر ہری کمار اور ہندوستانی خواتین ہاکی ٹیم کی سابق کپتان محترمہ رانی رامپال بھی اس موقع پر موجود رہیں گی۔
ہندوستانی بحریہ نے سمندر میں جہاز رانی کو بڑے پیمانے پر فروغ دینے کے لیے دنیا کے چکر لگانے کا مشن شروع کیا ہے۔ کیپٹن دلیپ ڈونڈے 10-2009 میں دنیا کا چکر لگانے والے پہلے ہندوستانی تھے۔ اس کے بعد کمانڈر ابھیلاش ٹامی دنیا کا آبی سفر کے ذریعہ دو بار چکر لگانے میں حصہ لینے والے پہلے ایشیائی کپتان تھے۔ حال ہی میں گولڈن گلوب ریس 2022 جی جی آر ایک ایسٹ باؤنڈ بغیر رکے دنیا کا آبی سفر پورا کرنے کی دوڑ، جس کی شروعات اور اختتام لے سئے بیل ڈی الون فرانس میں ہوا اور جو اپنے شرکاء کو جدید جہاز رانی کے آلات کے استعمال کی اجازت نہیں دیتا تھا، میں کمانڈر ابھیلاش ٹامی نے پوڈیم فنش کی نایاب حصولیابی کو حاصل کرتے ہوئے اس سخت کورس کو دوسرا مقام حاصل کرتے ہوئے مکمل کیا۔
بحریہ کی چھ خواتین افسروں کے ذریعے ’ناویکا ساگر پریکرما‘ نے بحریہ اور ملک میں سمندری جہاز رانی کی مقبولیت کو مزید بڑھا دیا ہے۔
تارنی کے ذریعے جہاز رانی کی یہ موجودہ مہم بحریہ کے اگلے بڑے پروجیکٹ، جس میں ایک اکیلی خاتون کو دنیا کا چکر لگانے کے لیے بھیجنے کا منصوبہ ہے، کا حصہ ہے۔
اس مہم میں حصہ لینے والے افسران کو اوشن سیلنگ نوڈ  میں سخت انتخابی عمل کے بعد اپنی مرضی سے منتخب کیا گیا تھا۔ اسے 24 اگست 2016 کو سمندری جہاز رانی کی سرگرمیوں کو فروغ دینے کے مقصد سے قائم کیا گیا تھا اور یہ منڈووی میں واقع ہے۔
یہ مہم نئی دہلی میں واقع انڈین نیول سیلنگ ایسو سی ایشن  کے زیر اہتمام منعقد کی گئی تھی۔
وزارت دفاع
مہاراشٹر ، کرناٹک اور گوا میں فوج کے تینوں شعبوں کے ذریعہ سیلاب سے متعلق امدادی کام
نئی دہلی۔ 25 جولائی
اہم جھلکیاں:
- ہندوستانی فوج کی ٹاسک فورس نے مہاراشٹرکے سب سے زیادہ متاثرہ تین اضلاع میں راحت اور امدادی کاموں میں مصروف
- کرناٹک میں ہندوستانی بحریہ کی ٹیموں نے 200 سے زائد افراد کو وہاں سے نکالا
- ہندوستانی فضائیہ نے متاثرہ علاقوں میں این ڈی آر ایف کے تقریبا 400 اہلکاروں کو منتقل کیا
- مزید امدادی ٹیمیں اور طیارےاسٹینڈ بائی پر
فوج کے تینوں شعبوں نے مہاراشٹر ، کرناٹک اور گوا کے سیلاب سے متاثرہ علاقوں میں راحت اور بچاؤ کے کاموں میں سول انتظامیہ کے ساتھ ساتھ قومی و ریاستی ڈیزاسٹر مینجمنٹ حکام کے ساتھ ہاتھ ملایا ہے۔ مہاراشٹر کےسب سے زیادہ متاثرہ رتناگیری، کولہا پور اور سانگلی اضلاع کی انتظامیہ کے ساتھ قریبی ہم آہنگی کے ساتھ کام کرتے ہوئے ، ہندوستانی فوج نے متاثرہ علاقوں میں انفینٹری ، انجینئرز ، مواصلات ، بازیابی اور طبی ٹیموں پر مشتمل ٹاسک فورسز کو تعینات کیا ہے۔ان ٹیموں نے چپلون، شیرول، ہاٹ کنگل ، پلوس اور میراج علاقوں میں راحت بچاؤ کے کام انجام دیے اور قیمتی جانیں بچائیں۔
کرناٹک میں ، ہندوستانی بحریہ نے امدادی کاموں کے لئے بحریہ کے غوطہ خوروں ، ربڑ ‘جیمنی’ کشتیوں ، لائف جیکٹ اور طبی ساز وسامان کے ساتھ بہتر انداز میں آراستہ سات امدادی ٹیموں کو تعینات کیں۔ان ٹیموں نے کادرا ڈیم کے قریب سنگوڈا اور بھیرے گاؤں سے 165 افراد کو بحفاظت نکالا جبکہ 70 افراد کو کیگا کے نشیبی علاقوں سے نکال لیا گیا۔
بحریہ کے اسکیینگ ، ایڈوانس لائٹ ہیلی کاپٹر اور ہندوستانی فضائیہ کے ایم آئی – 17 ہیلی کاپٹروں نے متعدد اڑانیں بھریں اور پانی کی سطح میں اچانک اور تیز اضافے کی وجہ سے پھنسے لوگوں کی جانیں بچائیں۔ انہوں نے متاثرہ علاقوں کا فضائی سروے بھی کیا تاکہ اعلی عہدیدار صورتحال کا جائزہ لے سکیں اور راحت و بچاؤ کے کاموں کے لیے منصوبے بنائے جا سکیں۔
قومی آفات سے نمٹنے والی فورس  کےتقریبا 400 اہلکاروں کوہندوستانی فضائیہ کے طیاروں کے ذریعہ بھوبھنیشور ، کولکاتہ اور وڈوڈرا سے پونے ، کولہا پور اور مہاراشٹر کے رتناگری اور گوا 40 ٹن امدادی سامان ایر لفٹ کیا ۔
ہندوستانی فوج کے تینوں شعبوں کی ٹیمیں سیلاب سے متاثرہ مقامی لوگوں کو کھانا ، پانی ، میڈیکل کی سہولیات مہیا کرانے کے علاوہ ان کے بچاؤ کے لئے چوبیس گھنٹے کام کر رہے ہیں ۔ مزید امدادی ٹیمیں اور طیارے تعیناتی کے لئے تیار ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-6986
(Visitor Counter : 233
نائب صدر جمہوریہ ہند کا سکریٹریٹ
نائب صدر جمہوریہ نے لال قلعہ میدان میں دسہرہ کی تقریبات میں شرکت کی
نائب صدر جمہوریہ، جناب جگدیپ دھنکھر اور ڈاکٹر سدیش دھنکھر نے آج نئی دہلی کے لال قلعہ میدان میں شری دھارمک لیلا کمیٹی کے زیر اہتمام دسہرہ کی تقریبات میں شرکت کی۔
اس موقع پر خطاب کرتے ہوئے جناب دھنکھر نے کہا کہ نائب صدر جمہوریہ ہند کا عہدہ سنبھالنے کے بعد دہلی میں یہ ان کا پہلا عوامی پروگرام تھا اور وہ ہر ایک کی طرف سے دکھائے جانے والے پیار اور محبت کے جذبے سے مغلوب ہوئے۔
انھوں نے مزید کہا کہ رام راج کے مفہوم کے مطابق آج شیطانی اور تباہ کن طاقتیں ہار رہی ہیں اور ان پر اچھائی غالب آ رہی ہے۔
نائب صدر کو رام لیلا کے منتظمین کی طرف سے گدا پیش کیا گیا اور انھوں نے امن کی علامت سفید کبوتر بھی چھوڑے۔ اس کے بعد، انھوں نے کمان پکڑی اور علامتی طور پر اس موقع پر راون دہن  کے نشان پر تیر چلایا۔
جناب دھنکھر نے شری دھارمک لیلا کمیٹی کو 100 شاندار سال مکمل کرنے پر مبارکباد دی اور ان کی مستقبل کی کوششوں کے لیے نیک خواہشات کا اظہار کیا۔ تقریب کے دوران انھوں نے کمیٹی کی طرف سے شائع کردہ رام لیلا سووینئر بھی جاری کیا۔
جناب رام ناتھ کووند، سابق صدر، جناب وی کے سکسینا، دہلی کے لیفٹیننٹ گورنر، ڈاکٹر ہرش وردھن، ممبر پارلیمنٹ اور دیگر معززین بھی موجود تھے۔
صدر جمہوریہ کا سکریٹریٹ
چار ملکوں کے سفیروں نے ویڈیو کانفرنسنگ کے ذریعہ صدر جمہوریہ کو اسناد پیش کیں
صدر جمہوریہ جناب رام ناتھ کووند نے آج  کو ایک ورچوئل تقریب میں ہولی سی ، نائجریا، آسٹریا اور جمہوریہ کوریا سے اسناد حاصل کیں۔ اپنی اسناد پیش کرنے والے سفرا مندرجہ ذیل ہیں :
- عزت مآب آرچ وشپ لیوپولڈو گریلی، ہولی سی کے اپوسٹولک نونسیو
- عزت مآب جناب احمد سولے، وفاقی جمہوریہ نائجریا کے ہائی کمشنر
- عزت مآب محترمہ کیتھرینا ویسر ، جمہوریہ آسٹریا کی سفیر
- عزت مآب جناب چانگ جے -بوک، جمہوریہ کوریا کے سفیر
اس موقع پر اپنے خطاب میں صدر جمہوریہ نے سفیروں کو ان کی تقرری پر مبارکباد دی اور بھارت میں ایک کامیاب میعاد کے لئے نیک خواہشات کا اظہار کیا۔ انہوں نے کہا کہ بھارت کے ان سبھی چار ملکوں کے ساتھ گہرے رشتے ہیں اور بھارت کے ساتھ امن، خوشحالی کے ایک مشترکہ ویژن کو مشترک کرتا ہے۔
صدر جمہوریہ جناب کووند نے کہا کہ اقوام متحدہ اور دیگر کثیر فریقی فورم پر بھارت کی موجودگی کی وجہ سے باہمی طور پر سود مند شراکت داری قائم ہوئی ہے۔ ترقی پذیر ملکوں کے مفادات اور کم نمائندگی کو ذہن میں رکھتے ہوئے ، بھارت ایک انصاف اور مساوات پر مبنی عالمی نظام کے لئے پرعزم ہے۔
سفیروں /ہائی کمشنروں نے اپنی قیادت کی طرف سے عزت مآب صدر جمہوریہ کے لئے نیک خواہشات کا اظہار کیا اور بھارت کے ساتھ اپنے رشتوں کو مضبوط کرنے کے لئے اپنے ملک کے رہنماؤں کے عزم کا اعادہ کیا۔
۔
خواتین اور بچوں کی ترقیات کی وزارت
خواتین کے قومی کمیشن نے ڈی ایس ایل ایس اے کے تعاون سے قانونی خدمات کلینک کا آغاز کیا
مصیبت میں خواتین کو مفت قانونی مدد اور مشاورت فراہم کرنے کے لیے کلینک کا آغاز
نئی دہلی:29؍مارچ2022: خواتین کے لیے قانونی امداد کو مزید قابل رسائی بنانے کے اقدام کے طور پر خواتین کے قومی کمیشن  نے خواتین کو مفت قانونی مدد کی پیشکش کرتے ہوئے دہلی اسٹیٹ لیگل سروسز اتھارٹی  کے ساتھ مل کر قانونی امداد کا ایک کلینک شروع کیا ہے جو شکایات کے حل کے لیے سنگل ونڈو سہولت کے طور پر کام کرے گا۔
این سی ڈبلیو دیگر ریاستی کمیشن برائے خواتین میں بھی اسی طرح کی قانونی خدمات کے کلینک قائم کرنے کا منصوبہ بنا رہا ہے۔ قانونی امداد کا کلینک نئی دہلی میں کمیشن کے دفتر سے کام کرے گا۔ کوئی بھی خاتون مفت قانونی مشورے اور مشاورت تک رسائی کے لیے اس سہولت تک جا سکتی ہے جہاں ڈی ایس ایل ایس اے کے پینل میں قانونی خدمات کے وکیل خواتین کی مدد کریں گے۔
قانونی امداد کے کلینک کے آغاز کی تقریب آج دہلی میں کمیشن کے دفتر میں منعقد ہوئی۔ اس تقریب میں چیئرپرسن محترمہ ریکھا شرما، ایڈیشنل سیشن جج جناب سوشانت چنگوترا، ایڈیشنل سکریٹری، ڈی ایس ایل ایس اے، محترمہ نمیتا اگروال، اسپیشل سکریٹری، ڈی ایس ایل ایس اے اور جناب کنول جیت اروڑہ، ممبر سکریٹری، ڈی ایس ایل ایس اے نے شرکت کی۔
اجتماع سے خطاب کرتے ہوئے چیئرپرسن محترمہ ریکھا شرما نے کہا کہ قانونی امدادی مرکز کا مقصد خواتین کو مفت مشورہ اور قانونی خدمات فراہم کرنا ہے۔ انہوں نے کہا کہ ’’آج وہ دن ہے جو خواتین کی مدد کے لیے قومی کمیشن برائے خواتین  کی مسلسل کوششوں میں ایک نیا باب کھولتا ہے۔ قانونی امداد کا کلینک خواتین کے حقوق کے تحفظ پر توجہ مرکوز کرے گا اور انہیں قانونی مشاورت اور مدد حاصل کرنے کے لیے ایک ون اسٹاپ سینٹر فراہم کرے گا۔ خواتین اب ایک جگہ سے دوسری جگہ دوڑے بغیر قانونی امداد حاصل کر سکیں گی‘‘۔
نئے قانونی امداد کلینک کے تحت یہاں چل کر آنے والی خاتون شکایت کنندگان کے لیے مشاورت فراہم کی جائے گی، پریشانی میں مبتلا خواتین کو نیشنل لیگل سروسز اتھارٹی /ڈی ایس ایل ایس اے کی مختلف اسکیموں کے بارے میں قانونی مدد، مشورے اور معلومات فراہم کی جائے گی۔ اس کے علاوہ مہیلا جن سنوائی میں مدد مفت فراہم کی جائے گی اور قانونی امداد، ازدواجی معاملات کی سماعت اور کمیشن کے پاس رجسٹرڈ دیگر شکایات دیگر خدمات کے ساتھ فراہم کی جائیں گی۔
شماریات اور پروگرام کے نفاذ کی وزارت
بھارت میں پے رول رپورٹنگ – رسمی روزگار کی صورت حال
نئی دہلی،23؍اپریل : شماریات اور پروگرام کے نفاذ کی وزارت کے نیشنل اسٹیٹسٹکل آفس  نے ستمبر 2017 سے فروری 2021 تک کی مدت میں ملک میں روز گار کی صورت حال پر ایک پریس نوٹس جاری کیا ہے، جو کہ چنندہ سرکاری ایجنسیوں کے پاس دستیاب انتظامی ریکارڈ پر مبنی ہے۔ اس کا مقصد کچھ جہات کام کاج کی ترقی کا جائزہ لینا ہے۔
ایک مفصل نوٹ منسلک ہے .
۔۔۔۔۔۔۔۔۔۔۔۔۔۔۔۔۔۔

U-3912
(Visitor Counter : 129
وزارت دفاع
مشن ساگر IV-، آئی این ایس جلاشو اَنجواَن  میں
نئی دلی، 15؍مارچ، ہندوستانی بحریہ کا جہاز جلاشو 14؍ مارچ 2021 کو کوموروزکے اَنجواَن بندرگاہ پہنچا۔ یہ جہاز ایک ہزار میٹرک ٹن چاول کی کھیپ لے کر گیا۔
15؍ مارچ 2021 کو حکومت ہند سے کوموروزحکومت کوامداد کے طور پر خوراک سونپنے کی ایک سرکاری تقریب منعقد کی گئی۔ تقریب میں وزیر خارجہ اور کوموروز کے بین الاقوامی کوآپریشن کے وزیر دھی ہِر دھول کمل اور کوموروز کے بحری و فضائی ٹرانسپورٹ کے وزیر ڈے جے احمد حنفی نے شرکت کی۔ تقریب میں آئی این ایس جلاشو کے کمانڈنگ افسر کیپٹن پنکج چوہان نے ہندوستان کی نمائندگی کی۔
ایک سال کے اندر اس جزیرائی ملک میں ہندوستانی بحریہ کے جہاز کا یہ دوسراسفر ہے۔ اس سےپہلے مشن ساگر -1 کے حصے کے طور پر مئی-جون 2020میں ہندوستانی بحریہ نے اس ملک کوضروری دوائیں فراہم کی تھیں اور کام کرنے والے اپنے ساتھیوں کے ساتھ ڈینگو ، بخار سے متعلق بیماریوں کے لئے امداد فراہم کرنے کی غرض سےایک ماہر میڈیکل ٹیم بھی تعینات کی تھی۔ ہندوستانی بحریہ کا سب سے بڑا بَربحری جہاز آئی این ایس جلاشو کو باربرداری کی زیادہ صلاحیت کی وجہ سے خاص طور سے کوموروز بھیجا گیا ہے۔
کوموروز اور ہندوستان کے درمیان ہمیشہ قریبی اور دوستانہ رشتے رہے ہیں اور علاقائی و عالمی امور پر دونوں ہم خیال ہیں۔ مشن ساگر دونوں ملکوں کے بیچ موجودہ اہم رشتوں پر مبنی ہیں اور یہ تعیناتی بھی ‘ساگر’ خطے میں سبھی کےلئے سکیورٹی اور ترقی کے ہمارے وزیراعظم کے نظریہ کی نمائندگی کرتی ہے، ساتھ ہی ہندوستان کے ذریعے بحر ہند کے خطے کے ملکوں کےساتھ رشتوں کو دی گئی اہم پر بھی روشنی ڈالتی ہے۔ا س مشن کو وزارت خارجہ اور حکومت ہند کی دیگرایجنسیوں کے ساتھ گہرے تال میل کے ساتھ چلایا جا رہا ہے۔
وزیراعظم کا دفتر
وزیر اعظم نے وارانسی کے لوگوں کے ساتھ کورونا وائرس کے خطرے پر بات چیت کی وزیر اعظم نے عوام سے صبروتحمل، عزم اور حساسیت کے مظاہرے کی اپیل کی وزیر اعظم نے کورونا وائرس پر ہیلپ ڈیسک نمبر کا اعلان کیا
نئی دہلی، 25 مارچ 2020، وزیر اعظم جناب نریندر مودی نے ویڈیو کانفرنسنگ کے توسط سے اپنے حلقہ ہائے انتخاب وارانسی کے عوام سے بات چیت کرتے ہوئے کہا کہ وارانسی کے رکن پارلیمنٹ ہونے کی حیثیت سے انہیں اس وقت ان کے درمیان رہنا چاہئے تھا لیکن جو چیزیں دہلی میں چل رہی ہیں، ان کی وجہ سے یہ ممکن نہیں ہو سکا۔ انہوں نے کہا کہ مصروفیت ہونے کے باوجود، وہ اپنے ساتھیوں سے وارانسی کے بارے میں مسلسل تازہ معلومات حاصل کرتے رہتے ہیں۔ ملک میں کورونا وائرس پھیلنے کے بعد وارانسی کے عوام کے ساتھ یہ وزیر اعظم کی پہلی گفت و شنید تھی۔
وزیر اعظم نے وارانسی کے لوگوں کے تئیں اظہار تشکر پیش کرتے ہوئے کہا کہ انہوں نے ہمارے ملک کو کورونا وائرس کے خلاف لڑائی لڑنے کی پوری طاقت حاصل کرنے کے لئے دیوی شیل پتری کی پوجا کی اور ان سے التجا کی ۔ انہوں نے کہا، ’’کئی مرتبہ لوگ ایسی باتوں پر توجہ نہیں دیتے ہیں جو کہ بہت اہم ہوتی ہیں، وہی بھارت میں ہو رہا ہے۔‘‘ انہوں نے لوگوں سے گذارش کی کہ وہ حقائق کو سمجھیں اور افواہوں پر یقین نہ کریں۔ انہوں نے کہا کہ کورونا وائرس امیر اور غریب کے درمیان کوئی تفریق نہیں برتتا اور یہ کسی پر بھی رحم نہیں دکھائے گا۔ انہوں نے کابل گورودوارے میں ہوئے دہشت گردانہ حملے میں مارے گئے لوگوں کے کنبوں کے تئیں اپنے گہرے رنج و غم کا اظہار کیا۔
وزیر اعظم نے اعلان کیا کہ حکومت کے ذریعہ کورونا وائرس کے بارے میں صحیح معلومات مہیا کرانے کے لئے واٹس اپ کے ساتھ مل کر ایک ہیلپ ڈیسک تشکیل دیا گیا ہے۔ انہوں نے کہا کہ انگریزی یا ہندی میں ’نمستے‘ لکھ کر واٹس اپ نمبر کے ذریعہ اس 9013151515 نمبر تک پہنچا جا سکتا ہے۔ انہوں نے کہا کہ مہابھارت کی جنگ کو جیتنے میں 18 دنوں کا وقت لگا تھا اور بھارت کو نووَل کورونا وائرس کے خلاف جنگ فتح کرنے میں 21 دن لگیں گے۔
وزیر اعظم نے تمام شہریوں سے اپیل کی ہے کہ اگر وہ کوئی ایسا حادثہ دیکھیں جہاں پر ڈاکٹروں اور نرسوں جیسے پیشہ واران کے ساتھ کسی بھی قسم کی بدتمیزی یا زیادتی ہو رہی ہے، تو انہیں ایسا کرنے والے لوگوں کو سمجھانے کے لئے پہل کرنی چاہئے کہ وہ غلط کر رہے ہیں۔ وزیر اعظم نے کہا کہ انہوں نے وزارت داخلہ اور جی ڈی پی سے کہا ہے کہ وہ ان لوگوں کے خلاف سخت کاروائی کریں، جو اس نازک وقت میں ہماری خدمت کر رہے ڈاکٹرو، نرسوں اور دیگر پیشہ واران کی حمایت یا تعاون نہیں کر رہے ہیں۔ انہوں نے کہا کہ اس ملک کا عام آدمی صحیح وقت پر صحیح قدم اٹھانے میں یقین رکھتا ہے۔ انہوں نے کہا کہ 22 مارچ کو یہ واضح طور پر دکھائی دیا کہ کیسے سبھی شہریوں نے جنتا کرفیو کی حمایت کی اور پھر شام 5 بجے ضروری خدمات کی فراہمی میں اپنے فرائض کی ادائیگی کرنے والے صحتی شعبہ کے پیشہ واران کے تئیں اظہار تشکر پیش کیا۔ انہوں نے کہا کہ ہسپتالوں میں سفید پوشاک میں ملبوس کام کرنے والے ہیلتھ کیئر پیشہ واران آج ہمارے بھگوان جیسے ہیں، وہ اپنی جان کی پرواہ کیے بغیر اس بیماری سے ہماری حفاظت کر رہے ہیں۔ انہوں نے اپنے حلقہ ہائے انتخاب کے تحت آنے والے مختلف علاقوں کے افراد کے سوالوں اور ان کے شکوک و شبہات کا بھی جواب دیا۔